《六丑 沪上元夕，和梦窗吴门元夕风雨韵》
清代·朱祖谋

渐梅英堕粉，翠幄暖、花风新掣。剪淞半江，春绡冰晕灭。

密逗芳节。细漏丁东际，绣幡双影，近宝台高揭。蕃街走马嘶尘热。

雾络消香，波帘卷缬。沈沈酽寒城阙。被琼箫成阵，迤逦吹彻。

吟悰渐歇。况侵年苧发，记起传柑事，情味别。春芳又迟鸣鴂。

溅行云倦趁，曲坊巾袜。银荷烬、闹蛾飞绝。不堪是、掷遍金钱换了，旧时明月。

歌尘定、犹旋回雪。听笑语、凝白阑干外，清铅暗结。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。